**10 Лекция**

**Үкіметтік моделдеудің цифрлық көрсеткіштерін талдап, бағалаудың БАҚ тағы көрінісі.**

**Инновация өндірістік қатынас технологиясы**

«Инновация» ұғымын қарастырсақ, ғалымдардың көбі оған әртүрлі анықтамалар берген. Мысалы, Э.Раджерс инновацияны былайша түсіндіреді: «Инновация- нақтылы бір адамға жаңа болып табылатын идея». Майлс «Инновация — арнайы жаңа өзгеріс. Біз одан жүйелі міндеттеріміздің жүзеге асуын, шешімдерін күтеміз», — дейді. Қазақстанда ең алғаш «Инновация» ұғымына қазақ тілінде анықтама берген ғалым Немеребай Нұрахметов. Ол: «Инновация, инновациялық үрдіс деп отырғанымыз — білім беру мекемелерінің жаңалықтарды жасау, меңгеру, қолдану және таратуға байланысты бір бөлек қызметі» деген анықтаманы ұсынады. Н.Нұрахметов «Инновация» білімнің мазмұнында, әдістемеде, технологияда, оқу-тәрбие жұмысын ұйымдастыруда, мектеп жүйесін басқаруда көрініс табады», - деп қарастырған.

Инновациялық технологиялар - бұл жоғары технологияларға, ғылыми және өндірістік әлеуетке және зияткерлік меншікке негізделген «білім экономикасын» құрудың басты негіздерінің бірі. Осылайша, инновация қазіргі экономиканың қозғалтқыш күшіне және ұйымдардың бәсекеге қабілеттілігінің негізіне айналуда. Қазіргі таңда, экономиканы ілгерілетудің бірден бір жолы ретінде өндірістік қатынастарды, инфрақұрылымдарды озық технологияларды пайдалана отырып, дамытуды айта аламыз. Бәрімізге белгілі, ХХІ ғасырдың жеткен басты жетістігі – жаңа технологиялар. Елімізде осы саланы қолға алу мен дамутың, инновациялық өндіріс құралдарымен жұмыс жасаудың жоспары құрылып, нақты қадамдар жасалуда. Сонымен қатар, дамудың инновациялық жолына көшу – бірінші кезекке кәсіпкерлік белсенділікті арттыру, инвестицияларды жақсарту және жаңа өндірістер мен жұмыс орындарын құру қажеттілігі шығып тұрған кезде, қазіргі заманғы көптеген экономикалық жағдайларға сай жұмыс істейтін кәсіпорындар үшін аса маңызды. Дегенмен, эконмикалық дамудың бұл түрі бірден сәтті нәтиже бермеуі мүмкін. Жасалған үлкен инновациялық әлеуетке қарамастан инновациялық инфрақұрылым, біздің нәтижелі кәсіпорындар (әсіресе шағын), технопарктер, технологиялардың әртүрлі трансферттік орталықтары мен нысандары, өндірістік орындар тиімді әрі нақты нәтиже беруі үшін озық технологиялар мен нақты идея қажет. Осыған орай, дамушы өнеркәсіптік кәсіпорындардың бірінші кезектегі міндеті - бұл инновациялық экономиканың дамуы кезеңіндегі жаңа өндірістік және инновациялық тәсілдің әлеуметтік-экономикалық, қаржылық, әлеуметтік-психологиялық және әлеуметтік-экологиялық әсерлердің негізгі формасын қалыптастырып, оларды біріктіру арқылы нәтижеге қол жеткізу.

Жаңа технологияларды қай салада болмасын тиімді әрі дұрыс пайдалана білу өте маңызды. Инновациялық білім мектебінен өткен әрбір жас маман технологияларды өндірістік қатынастарда, түрлі салаларда қалай қолдану қажеттігін білуі шарт. Қазіргі таңда, заманауи технологиялар білім саласында озық қолданылуда. Әлемдік пандемияның ахуалына байланысты е,гемен елімізде білім берудің жаңа жүйесі жасалып, әлемдік білім беру кеңістігіне енуге бағыт алуда. Бұл оқу-тәрбие үрдісіндегі елеулі өзгерістерге байланысты болып отыр. Себебі, білім беру парадигмасы өзгерді, білім берудің мазмұны жаңарып, жаңа көзқарас, жаңаша қарым-қатынас пайда болуда. Келер ұрпаққа қоғам талабына сай тәрбие мен білім беруде мұғалімдердің инновациялық іс-әрекетінің ғылыми-педагогикалық негіздерін меңгеруі маңызды мәселелердің бірі.

Инновациялық технологиялардың бір үлгісі ретінде «Цифрлық Қазақстан» мемлекеттік бағдарламасын айта аламыз. Қазіргі уақытта қазақстандық экономиканы цифрландырудың артып келе жатқан өзектілігі әлемдік аренада еліміздің одан әрі экономикалық өсуі мен бәсекеге қабілеттілігін қамтамасыз етуге мүмкіндік береді. Осы мақсатқа жетудің негізгі құралы — «Цифрлық Қазақстан» мемлекеттік бағдарламасы. Цифрландыру ұлттық экономиканың қозғаушы күші және тұрақты жұмыс орындарын құрушы бола алады. Цифрландыру жұмыс орындарын құрудың жаңа толқынын бастауға мүмкіндік беретін Қазақстан экономикасына жаңа технологиялардың бейімделуі мен оларды әзірлеудің қозғаушы күшіне айналады. Цифрлік сауаттылық - бұл адам өмірінің барлық салаларында цифрлік технологияларды сенімді, тиімді қолдануға дайындығы және қабілеті. Осы технологияны қолдану арқылы халықтың өмір сапасын арттыруға жол ашып отыр.

Жалпы, үкіметтің бизнес коммуникация моделі барысында әңгімелегенде біз жоғарыда берілген Немеребай Нұрахметовтің ой-тұжырымын баяндадық.

Себебі, инновациялық технология бұл – креативті ой моделі болғандықтан оның жүзеге асуы шын мәнінде инновациялық және индустриалды моделдің интеграциялануын ғылыми тұрғыда байланыстыруға мүмкіндік береді. Олай болатын себебі, үкіметтің моделдің бастамасы және жоспарлы іс бағыты мемлекеттік және халықтық өркендеудің негізгі жолдарын аша түседі. Себебі, ел мүддесі мен әлеуметтік, сондай-ақ, қоғамдық құрылымның сұранысы да осыған әкеледі. Дейтұрғанмен, технологияның өркендеуі жалпы интеграциялық ізденіс пен қатынасынан жүзеге асатын ірі кәсіпорындардың шоғырын құрайды. Осыған орай, қарастырылып отырған мәселе бір-бірін толықтыру арқылы әлемдік бәсекелестіктің деңгейіне көтеріледі.

**Дәріскер: Молдахан Абдраев**